cyanic-selkie/wikianc huggingface dataset:
Κυβέρνηση Νικολάου Πλαστήρα 1950
Η Κυβέρνηση Νικολάου Πλαστήρα 1950 (Απρίλιος – Αύγουστος 1950), σχηματίστηκε μετά την αποτυχία της προηγούμενης κυβέρνησης Βενιζέλου να πάρει ψήφο εμπιστοσύνης από την Βουλή. Την νέα κυβέρνησης, υπό την ηγεσία του αρχηγού της ΕΠΕΚ, Νικολάου Πλαστήρα, στήριξαν τα κόμματα του Κέντρου, Κόμμα Φιλελευθέρων και το Δημοκρατικό Σοσιαλιστικό, τα οποία έλαβαν και τα ανάλογα της εκλογικής τους δύναμης, υπουργεία. Στις προγραμματικές του δηλώσεις ο νέος Πρωθυπουργός τόνιζε τον συμφιλιωτικό χαρακτήρα της κυβέρνησής του και την προσπάθεια επούλωσης των πληγών του εμφυλίου πολέμου:''«..Η Κυβέρνησις του Κέντρου της οποίας προΐσταμαι θα εκπληρώσει όλας της τας υποσχέσεις με σταθερότητα αλλά και με γοργόν ρυθμόν. Και μεταξύ αυτών πρώτην θέσιν κατέχει εις την εκτίμησιν και εμού και των συνεργατών μου η ειρήνευσις των Ελλήνων…. Οι πολίται όλων των αποχρώσεων καλούνται να εμπιστευθούν εις το κράτος την ασφάλειάν των και την αποκατάστασιν του δικαίου όπου χρειάζεται. Εν τη εφαρμογή της πολιτικής Λήθης η Κυβέρνησις απεφάσισεν ήδη να καταργήση την Μακρόνησον ως στρατόπεδον πολιτικών κρατουμένων ….. Καλώ ολόκληρον τον ελληνικόν λαόν εις συναγερμόν ημερώσεως, εργασίας και χαράς….»''
Ο Πλαστήρας όμως, δεν ήταν αρεστός σε αρκετούς κύκλους, κυρίως ανάμεσα στους Αμερικανικούς. Ο στρατηγός Βαν Φλιτ, φεύγοντας από την Ελλάδα, τον Ιούλιο του 1950 εξέφρασε την άποψη (μέσω επιστολής στον βασιλιά) ότι, ''«...Εφόσον φοβόμαστε γενικό πόλεμο, εξαιτίας της Κορέας, η κατάσταση στην Ελλάδα δεν είναι καθόλου ασφαλής με την παρούσα κυβέρνηση Πλαστήρα. Σε περίπτωση διεθνών περιπλοκών η κυβέρνηση αυτή θα αποτελέσει ουσιαστικά μια πέμπτη φάλαγγα του εχθρού. Οι ένοπλες δυνάμεις και τα σώματα ασφαλείας έχουν αρχίσει ραγδαίως να αποσυντίθενται. Τέλος, νομίζω ότι την κατάσταση θα έσωζε μόνο μια κυβέρνηση υπό τον στρατάρχη Παπάγο...»'', προετοιμάζοντας έτσι την επόμενη πολιτική λύση.
Ο ίδιος ο Πλαστήρας επιβεβαίωσε σε ομιλία του, στην Τήνο, στις 15 Αυγούστου, τις δυσχέρειες που αντιμετώπιζε στην διακυβέρνηση της χώρας: « Δυστυχώς κύριοι, η ειρήνευσις είναι αδύνατος υπό την παρούσαν σύνθεσιν της κυβερνήσεως. Οι μετ’ εμού κυβερνώντες δεν συμφωνούν μαζί μου. Η σύνθεσις επομένως της κυβερνήσεως δεν μου επιτρέπει να εφαρμόσω τα εξαγγελθέντα υπ’ εμού μέτρα…. Εάν είχον την πλειοψηφίαν ή εάν την αποκτήσω και σχηματίσω ομοιογενή κυβέρνησιν η πρώτη διαταγή μου θα είναι η κατάργησις της θανατικής ποινής. Η Δευτέρα η επιβολή ευρύτατης επιείκιας.» Φυσικά, μετά από τέτοια δήλωση, το Κόμμα Φιλελευθέρων, δεν μπορούσε πάρει να άρει την υποστήριξή του στην κυβέρνηση, και να οδηγήσει τον Πλαστήρα σε παραίτηση.
Αναφορές
1950 04 1950 04 Κατηγορία:1950
Άγιοι Ανάργυροι (αποσαφήνιση)
Το όνομα Άγιοι Ανάργυροι είναι επίθετο αγίων της χριστιανικής εκκλησίας.
Με το ίδιο όνομα όνομα μπορεί να αναφέρονται:
Οικισμοί
Κατηγορία:Αποσαφηνίσεις ελληνικών τοπωνυμίων
5 Μαρτίου
4 Μαρτίου | 5 Μαρτίου | 6 Μαρτίου
Ορθόδοξη Εκκλησία
Κατηγορία:Ημέρες του έτους
Ρόουζ Κένεντι
Η Ρόουζ Κένεντι (Rose Elizabeth Fitzgerald Kennedy, 22 Ιουλίου 1890 - 22 Ιανουαρίου 1995) ήταν Αμερικανίδα φεμινίστρια και σοσιαλίστρια καθώς και μητέρα της Οικογένειας Κένεντι. Ήταν πολύ καλά μυημένη στα μυστικά του Ιρλανδικού Καθολικού Δόγματος της Βοστώνης όπου ο πατέρας της, ο Τζον Φιτζέραλντ ήταν Δήμαρχος. Ήταν σύζυγος του Τζόζεφ Πάτρικ Κένεντι ο οποίος ήταν Πρέσβης των ΗΠΑ στο Ηνωμένο Βασίλειο. Η Πρεσβεία των ΗΠΑ στο Ηνωμένο Βασίλειο στεγαζόταν στο χώρο του Δικαστηρίου του Αγίου Δημητρίου. Τρία απ' τα 9 παιδιά που απέκτησε το ζεύγος Κένεντι ήταν ο 35ος Πρόεδρος των ΗΠΑ Τζον Φιτζέραλντ Κένεντι, ο Γερουσιαστής και υποψήφιος για την Προεδρία το 1968 με το Κόμμα των Δημοκρατικών Ρόμπερτ Κένεντι και ο επίσης Γερουσιαστής Τεντ Κένεντι.
Γάμος και οικογένεια
Στις 7 Οκτωβρίου του 1914 παντρεύτηκε με τον Τζόζεφ Πάτρικ Κένεντι απ' τον οποίο απέκτησε τα ακόλουθα 9 παιδιά:
Εξωτερικοί σύνδεσμοι
Κατηγορία:Οικογένεια Κένεντι Κατηγορία:Αμερικανοί φεμινιστές
Carl Johnson
Ο Carl "CJ" Johnson είναι πλασματικός χαρακτήρας, πρωταγωνιστής του βιντεοπαιχνιδιού δράσης περιπέτειας Grand Theft Auto: San Andreas, το οποίο δημιουργήθηκε από τη Rockstar North και εκδόθηκε από τη Rockstar Games.
Βιογραφία
Ο Carl γεννήθηκε το 1968 στο Λος Σάντος του Σαν Αντρέας. Είναι ο δεύτερος γιος της Beverly Johnson. Ο μεγάλος του αδερφός είναι ο Sean (παρατσούκλι Sweet), τα μικρότερα αδέρφια κατά σειρά η Kendl και ο Brian. Είναι απολύτως καθαρός από τη χρήση παράνομων ουσιών. Η συμμορία του διατηρεί σταθερή πολιτική κατά των ναρκωτικών και, σε αντίθεση με προηγούμενα GTA, ο CJ δεν μπορεί να καπνίσει ούτε να πάρει ναρκωτικά, ακόμα και με τη χρήση "κωδικών".
Βάσει των λεγομένων του Sweet, ο Carl γεννήθηκε στην περιοχή Γκάντον, στην κατοικία της οικογένειας στην Γκρόουβ Στριτ, όπου ζει μέχρι σήμερα. Για τον πατέρα του ο Carl λέει στον Joey Leone ότι δεν τον γνώρισε ποτέ. Οι αδερφοί Johnson μεγάλωσαν στην ίδια γειτονιά μαζί με τους Melvin Harris ("Big Smoke") και Lance Wilson ("Ryder"), οι οποίοι είναι παιδικοί τους φίλοι. Ο Carl θυμάται ότι ήταν 10 χρονών όταν ο Ryder άρχισε να ασχολείται με το εμπόριο ναρκωτικών. Ο Sweet έγινε αρχηγός της συμμορίας των Grove Street Families, μέλη της οποίας έγιναν επίσης ο Carl και ο Brian. Το διάστημα αυτό η συμμορία ήταν στην ακμή της, μέχρι που ο διεφθαρμένος αστυνομικός Frank Tempenny, μέλος της οργάνωσης C.R.A.S.H. (Community Resources Against Street Hoodlums), ανέλαβε την καταδίωξή τους. Το 1987 ο θάνατος του Brian έριξε σε κρίση τη συμμορία, ενώ ο Sweet βλέπει την ευθύνη στον Carl. Για τον λόγο αυτό ο Carl εγκατέλειψε τη συμμορία και το Λος Σάντος. Έζησε πέντε χρόνια στο Λίμπερτι Σίτι, μέχρι το 1992.
Τότε ο αδερφός του Sweet τον ενημερώνει για τον βίαιο θάνατο της μητέρας τους. Ο Carl επιστρέφει στο Λος Σάντος για να ξεκαθαρίσει την υπόθεση. Επιστρέφει στην Γκρόουβ Στριτ και βρίσκει την παλιά του συμμορία σε κατάσταση παρακμής. Μαζί με τον Sweet, τον Ryder, τον Big Smoke και άλλα παλιά μέλη αποφασίζουν να επανιδρύσουν τις Grove Street Families. Το διάστημα αυτό γνωρίζει και τον αρραβωνιαστικό της αδερφής του. Ο Cesar Vialpanto είναι ο αρχηγός των Varrios Los Aztecas και μετά από αρχικές αμφιβολίες του Carl γίνονται φίλοι. Μετά από μια διαμάχη μεταξύ των Grove Street Families και της αντίπαλης συμμορίας Ballas, ο Sweet τραυματίζεται και συλλαμβάνεται από την αστυνομία του Λος Σάντος, ενώ ο Carl μεταφέρεται από την ομάδα C.R.A.S.H. στην κομητεία Γουέτστοουν. Εκεί, μετά από ένα τηλεφώνημα που λαμβάνει από τον Cesar, βρίσκει την ξαδέρφη του Cesar, Catalina, και τη βοηθάει να κάνει κάποιες ληστείες. Μετά από πολλές αποστολές στο Whetstone, o Carl βοηθάει τον The Truth, έναν ηλικιωμένο χίπη, να κάψει τις καλλιέργειες μαριχουάνας του και μετά βάζει τον Carl να οδηγήσει το βαν του The Truth στο Σαν Φιέρο. Εκεί, ο Carl ανοίγει ένα μαγαζί αυτοκινήτων και ανακαλύπτει ότι o Ryder είναι μέλος του Loco Syndicate, του μεγαλύτερου καρτέλ ναρκωτικών στο Σαν Αντρέας. Aφού σκοτώσει όλα τα μέλη της οργάνωσης (η οποία προμηθεύει κοκαΐνη τον Big Smoke ο οποίος μαζί με τον Ryder πρόδωσε τους GSF), δέχεται ένα τηλεφώνημα από κάποιον ο οποίος θέλει να συναντήσει τον Carl στην έρημο. Αυτός ο μυστηριώδης άντρας είναι στην πραγματικότητα ο Mike Toreno, o αρχηγός του Loco Syndicate ο οποίος αποκαλύπτει στον Carl ότι είναι στην πραγματικότητα κατάσκοπος.
Παραπομπές
Κατηγορία:Χαρακτήρες του Grand Theft Auto
Κυβέρνηση Σοφοκλή Βενιζέλου Αύγουστος 1950
Η Κυβέρνηση Σοφοκλή Βενιζέλου Αυγούστου 1950 (Αύγουστος - Σεπτέμβριος 1950) σχηματίστηκε υπό τον Σοφοκλή Βενιζέλο αμέσως μετά την πτώση της Κυβέρνησης Πλαστήρα. Αν και ο Βενιζέλος επιδίωξε να σχηματίσει κυβέρνηση εθνικής συγκεντρώσεως όπως ονομάστηκε, τελικά περιορίστηκε μόνο στην συμμετοχή του κόμματος του Γεωργίου Παπανδρέου και του Ναπολέοντα Ζέρβα (το οποίο τελικά συγχωνεύτηκε στο Κόμμα των Φιλελευθέρων).
Με το άνοιγμα της Βουλής για την έκτακτη σύνοδό της, η κυβέρνηση Βενιζέλου διαπίστωσε ότι δεν μπορούσε να εξασφαλίσει την πλειοψηφία, κυρίως λόγω της άρνησης της ΕΠΕΚ να δώσει ψήφο εμπιστοσύνης. Πράγματι, η κυβέρνηση καταψηφίστηκε, αλλά ύστερα από συνεχόμενες διαπραγματεύσεις εξασφαλίστηκε η συνεργασία του Λαϊκού Κόμματος, και ο Σοφοκλής Βενιζέλος ετέθη και πάλι επικεφαλής της νέας κυβέρνησης.
Εν τω μεταξύ η κυβέρνηση αποφάσισε την αποστολή εκστρατευτικού σώματος στην Κορέα, εκπληρώνοντας τις απαιτήσεις του ΟΗΕ. Στην συνεδρίαση της 9ης Σεπτεμβρίου, απαντώντας στις επιθέσεις που δέχτηκε από παράγοντες της Αριστεράς, για την αποστολή των στρατιωτών στην Κορέα, ο Σοφ. Βενιζέλος απάντησε: ''«...Είμαι εξαιρετικά υπερήφανος ότι εις την υπ' εμέ Κυβέρνησιν έλαχεν η τιμήν της αποφάσεως δια την αποστολή μιας συμβολικής δυνάμεως εις την Κορέαν. Προ 30 περίπου ετών ο αείμνηστος Ελευθέριος Βενιζέλος είχε λάβει μια ανάλογον απόφασιν (εννοεί την αποστολή Ελληνικού εκστρατευτικού σώματος στην Ουκρανία) και έτσι εδημιουργήσε την μεγάλην Ελλάδα....»''
Αναφορές
1950 08 1950 08 Κατηγορία:1950 Κ
Μπορ (κρατήρας)
Ο Μπορ (Bohr) είναι κρατήρας πρόσκρουσης διαμέτρου 71 χλμ. στη Σελήνη. Είναι προσκολλημένος στο νοτιοδυτικό χείλος του μεγαλύτερου κρατήρα Βάσκο ντα Γκάμα και βρίσκεται στα νοτιοανατολικά του κρατήρα Αϊνστάιν.
Το χείλος του Μπορ έχει υποστεί σημαντική διάβρωση. Στην δυτική πλευρά του υπάρχουν δύο μικροί κρατήρες, ενώ στα βορειοανατολικά υποστηρίζεται από τον ντα Γκάμα. Κατά τα άλλα το χείλος σχηματίζει ένα ακανόνιστο δακτύλιο από τραχύ έδαφος. Στα νοτιοδυτικά του κρατήρα βρίσκεται η Κοιλάδα Μπορ, ένας σχηματισμός με κατεύθυνση από βορρά προς νότο που πιθανότατα σχετίζεται με την δημιουργία της Ανατολικής Θάλασσας (Mare Orientale).
Βιβλιογραφία
Κατηγορία:Κρατήρες Σελήνης
Ishy Bilady
Το Ishy Bilady (αραβ. عيشي بلادي) είναι ο εθνικός ύμνος των Ηνωμένων Αραβικών Εμιράτων. Συνθέτης του ύμνου είναι ο Σαάντ Αμπντέλ Ουαχάμπ.
Αραβικοί στίχοι
عيشي بلادي عاش اتحاد إماراتنا
عشت لشعب
دينه الإسلام هديه القرآن
حصنتك باسم الله يا وطن
بلادي بلادي بلادي بلادي
حماك الله شرور الزمان
أقسمنا أن نبني نعمل
نعمل نخلص نعمل نخلص
مهما عشنا نخلص نخلص
دام الأمان و عاش العلم يا إماراتنا
كلنا نفديك بالدما نرويك
نفديك بالأرواح يا وطن
Μεταγραφή στο λατινικό αλφάβητο
ʿĪshī bilādī, ʿāsh ’ittiḥādu ’imārātina
Dīnuhu l-’islāmu hadīhu l-qur’ānu
Ḥaṣṣantuki bi smi l-lāhi yā waṭan
Bilādī, bilādī, bilādī, bilādī
Ḥamāki l-lāhu shurūra z-zamāni
’Aqsamnā an nabnī naʿmalu
Naʿmal nukhliṣ naʿmal nukhliṣ naʿmal ʿashna nukhliṣ nukhliṣ
Muhimman ʿishnā nakhlaṣu nakhlaṣu
Dām al-’amān wa ʿāsh al-ʿalamu yā imārātina
Ramzu l-ʿurūbati
Kullunā nafdīki bi d-dimā nurwiki
Nafdīki bi l-’arwāḥi yā waṭan
Ελληνική μετάφραση
Ζήτω η χώρα μου, η ενότητα των ζωών μας στα Ηνωμένα Αραβικά Εμιράτα μας
Ζεις για ένα έθνος
Που θρησκεία του είναι το Ισλάμ κι οδηγός του το Κοράνι
Ω πατρίδα, σε έκανα δυνατότερη στο όνομα του Θεού
Πατρίδα μου, πατρίδα μου, πατρίδα μου, πατρίδα μου
Ο Θεός σε προστάτεψε από τα κακά των καιρών
Δείκτης γεννητικότητας
μικρογραφία|450x450εσ|Δείκτης γεννητικότητας ανά χώρα, 2017 Ο δείκτης γεννητικότητας μιας χρονικής περιόδου ορίζεται ως ο λόγος των γεννήσεων ανά 1.000 άτομα πληθυσμού  πρός την υπολογιζόμενη χρονική περίοδο σε έτη. Από τον υπολογισμό του δείκτη εξαιρούνται οι γεννήσεις νεκρών παιδιών. Ο αριθμός γεννήσεων μπορεί να υπολογίζεται από την καταμέτρηση των εγγραφών των ληξιαρχικών πράξεων γεννήσεων, ή τις μετρήσεις των απογραφών πληθυσμού καθώς και από εκτιμήσεις μέσω ειδικευμένων δημογραφικών τεχνικών. Ο δείκτης γεννητικότητας (μαζί με τους δείκτες της θνησιμότητας και της μετανάστευσης) χρησιμοποιείται για την καταμέτρηση της πληθυσμιακής ανάπτυξης. Ο εκτιμώμενος μέσος πληθυσμός μπορεί να ληφθεί ως ο πληθυσμός στα μέσα του έτους.
Ishy Bilady
Ελληνική μετάφραση
Ορκιστήκαμε να χτίζουμε και να δουλεύουμε
Να δουλεύουμε αληθινά, να δουλεύουμε αληθινά
Δείκτης γεννητικότητας
Ο συνολικός δείκτης γεννητικότητας (το οποίο συμπεριλαμβάνει όλες της γεννήσεις), το οποίο συνήθως ορίζεται ως ο δείκτης γεννήσεων ανά 1.000 άτομα πληθυσμού, διαχωρίζεται από ένα σύνολο αναλογιών που σχετίζονται με την ηλικία (π.χ. ο αριθμός των γεννήσεων ανά 1.000 άτομα ή πιο συνήθως, η αναλογία 1.000 ανδρών ανά 1.000 γυναίκες σε κάθε ηλικιακή ομάδα). Ο μέσος παγκόσμιος δείκτης γεννητικότητας το 2016 ήταν 18.6 γεννήσεις ανά 1.000 άτομα. Το ίδιο έτος, ο παγκόσμιος δείκτης θνησιμότητας ήταν 7.8 θάνατοι ανά 1.000 άτομα. Το ποσοστό φυσικής αύξησης ανερχόταν έτσι στο 1.6%. Σύμφωνα με την Παγκόσμια Τράπεζα ο δείκτης γεννητικότητας το 2012 ανερχόταν στις 19,611 γεννήσεις ανά 1.000 άτομα. Σύμφωνα με την Κεντρική Υπηρεσία Πληροφοριών των ΗΠΑ ο δείκτης γεννητικότητας έφτανε τις 19.15 γεννήσεις ανά 1.000 άτομα, έχοντας μειωθεί από την αναλογία 20.09 γεννήσεων ανά 1.000 άτομα του 2007.
Ishy Bilady
Ελληνική μετάφραση
Όσο ζουμε, θα είμαστε αληθινοί, ειλικρινείς
Δείκτης γεννητικότητας
Ο παγκόσμιος μέσος όρος για το 2016 αντιστοιχούσε σε περίπου 4.3 γεννήσεις ανά δευτερόλεπτο ή αλλιώς 256 γεννήσεις ανά λεπτό παγκοσμίως.
Ishy Bilady
Ελληνική μετάφραση
Ασφάλεια υπάρχει ακόμα κι η σημαία έζησε, ω Εμιράτα μας
Δείκτης γεννητικότητας
Παραπομπές
Κατηγορία:Δημογραφική οικονομία Κατηγορία:Παγκόσμιος πληθυσμός
Ishy Bilady
Ελληνική μετάφραση
Σύμβολο της Αραβίας
Θυσιάζουμε για σένα και τις ψυχές μας, ω πατρίδα μου
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα των Ηνωμένων Αραβικών Εμιράτων
Άννα Γερασίμου
Η Άννα Γερασίμου είναι επαγγελματίας αθλητής της αντισφαίρισης. Γεννήθηκε στις 15 Οκτωβρίου 1987 στην Καβάλα της Ελλάδας.
Προσωπική ζωή
Η Άννα Γερασίμου γεννήθηκε στην Καβάλα αλλά πολύ νέα μετακόμισε στην Αθήνα για να ασχοληθεί επαγγελματικά με το τένις. Το 2004 μπήκε στην εθνική ομάδα των γυναικών. Αγωνίζεται με ρακέτες Prince speed port tour και έχει ως προπονητή τον Στάθη Χαριτωνίδη ενώ προπονητής της υπήρξε ο Καλοβελωνης Γιώργος. Είχαν προηγηθεί 6 πρωταθλήματα Ελλάδος στις εκάστοτε αντίστοιχες κατηγορίες της ηλικίας της (2000, 2001, 2002, 2003, 2004, 2005).
2003
Το 2003 κατακτά την 3η θέση στην ευρωπαϊκή κατάταξη (girls under16), την 2η θέση στα διεθνή πρωταθλήματα (girls under16) στο Eching της Γερμανίας και στο Le ponte της Γαλλίας και την 3η θέση στα διεθνή πρωταθλήματα (girls under16) στο Anderlecht του Βελγίου και στο Ulm της Γερμανίας.
2004
Το 2004 η καριέρα της εκτοξεύτηκε με την είσοδό της στην εθνική ομάδα και τις συμμετοχές στα προημιτελικά στο τουρνουά της Αθήνας (test event ολυμπιακών αγώνων), στα ημιτελικά στο τουρνουά της Ορεστιάδας.Παρόλο αυτά είχε μια μεγάλη ατυχία με το σπάσιμο του αριστερού καρπού και την αποχή από αγώνες για περίπου 6 μήνες.
Πρωθυπουργός της Μολδαβίας
Ο Πρωθυπουργός της Μολδαβίας είναι ο αρχηγός κυβερνήσεως της Μολδαβίας. Διορίζεται επίσημα από τον Πρόεδρο μαζί με το υπουργικό συμβούλιο που τίθεται προς έγκριση από το κοινοβούλιο. Η πρώτη γυναίκα που υπηρέτησε στο αξίωμα είναι η Ζινάιντα Γκρετσεάνιι.
Δημοκρατία του Μόλδοβα (1991–σήμερα)
{{legend|#E6E6AA|Προσωρινός Πρωθυπουργός|border=black}}
Άννα Γερασίμου
2007
Το 2007 ήταν νικήτρια στο τουρνουά στο Mont de Marsan της Γαλλίας και στο Τελ Αβίβ του Ισραήλ. Μέσα στις επιτυχίες της είχε 2η θέση στην Τυφλίδα της Γεωργίας και 2η θέση στο στη Melilla της Ισπανίας.
2008-2011
Το 2008 συμμετείχε μαζί με την Λένα Δανιηλίδου στους Θερινούς Ολυμπιακούς Αγώνες 2008. Μετά από 3 πρωταθλήματα Ελλάδας (2005, 2006, 2007) και την παραμονή της σταθερά ως Ελληνίδα στην 2 θέση στη διεθνή κατάταξη μετά τη Λένα Δανιηλίδου αποφάσισε να αποσυρθεί από τους αγωνιστικούς χώρους για να τελειώσει τις σπουδές της στην Παιδαγωγική.
Παραπομπές
Κατηγορία:Ελληνίδες αθλήτριες της αντισφαίρισης Κατηγορία:Έλληνες αντισφαιριστές στους Θερινούς Ολυμπιακούς Αγώνες Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Μοτσαρέλα
thumb|right|Μοτσαρέλα Η µοτσαρέλα (ιταλ. mozzarella) είναι μαλακό τυρί ιταλικής προέλευσης. Παρασκευάζεται στη νότια Ιταλία και στην αυθεντική της μορφή φτιάχνεται αποκλειστικά από γάλα του τοπικού νεροβουβάλου, αποτελώντας τυρί Προστατευόμενης Ονομασίας Προέλευσης. Μπορεί να φτιαχτεί όμως και από γάλα αγελάδας για την ευρεία κατανάλωση. Το χρώμα της είναι συνήθως κρεμώδες λευκό και έχει απαλή γεύση γάλακτος και χαρακτηριστική μυρωδιά, ενώ είναι αρκετά εύπλαστη. Χρησιμοποιείται στη μαγειρική, κυρίως ως υλικό πίτσας.
Πηγές
Κατηγορία:Ιταλικά τυριά Κατηγορία:Προϊόντα προστατευόμενης ονομασίας προέλευσης Κατηγορία:Καπνιστά τυριά Κατηγορία:Τυριά αγελαδινού γάλακτος
Γονιμότητα
Η ανθρώπινη γονιμότητα εξαρτάται από διάφορους παράγοντες: από την διατροφή, από την σεξουαλική συμπεριφορά, από την συγγένεια εξ αίματος, από τον τοπικό πολιτισμό, από το ένστικτο, από την ενδοκρινολογία, από τις οικονομικές συνθήκες, από τον τρόπο ζωής και από τα συναισθήματα.
Όγδοο Πρόγραμμα του Συντάγματος της Ινδίας
Το Όγδοο Πρόγραμμα του συντάγματος της Ινδίας ονομάζει τις επίσημες γλώσσες της Δημοκρατίας της Ινδίας. Την περίοδο ψήφισης του συντάγματος, η ένταξη στη λίστα σήμαινε ότι η γλώσσα είχε δικαίωμα εκπροσώπησης στην Επιτροπή Επίσημων Γλωσσών και ότι κάθε γλώσσα που συμπεριλαμβανόταν θα μπορούσε να χρησιμοποιηθεί ως βάση προς αξιοποίηση και εμπλουτισμό των Χίντι, της επίσημης γλώσσας της Ένωσης. Από τότε, η σημασία του καταλόγου έχει αυξηθεί. Η Κυβέρνηση της Ινδίας υποχρεούται να λαμβάνει μέτρα για την ανάπτυξη αυτών των γλωσσών, καθώς "πλουτίζονται γρήγορα και γίνονται αποτελεσματικό μέσο επικοινωνίας για τη σύγχρονη γνώση". Επιπλέον, ο κάθε υποψήφιος που συμμετέχει σε εξετάσεις για την εισαγωγή του σε μια δημόσια υπηρεσία μπορεί να επιλέξει οποιαδήποτε από τις 22 παρακάτω γλώσσες για να εξεταστεί.
Σύμφωνα με τα Άρθρα 344(1) και 351 του Ινδικού Συντάγματος, το όγδοο πρόγραμμα περιλαμβάνει επίσημη αναγνώριση για τις ακόλουθες 22 γλώσσες:
Το αρχικό σύνταγμα περιλάμβανε 14 από τις παραπάνω γλώσσες. Το 1967, σύμφωνα με τον 21ο νόμο τροποποίησης του συντάγματος, προστέθηκε η γλώσσα Σίντι. Το 1992, προστέθηκαν 3 νέες γλώσσες (Κονκάνι, Μανιπούρι και Νεπαλικά), σύμφωνα με τον 71ο νόμο τροποποίησης του συντάγματος. Το 2003, προστέθηκαν 4 νέες γλώσσες (Μπόντο, Ντόγκρι, Μαϊθίλι και Σαντάλι), σύμφωνα με τον 92ο νόμο τροποποίησης του συντάγματος.
Ζήτηση ένταξης περισσότερων γλωσσών στο Όγδοο Πρόγραμμα
Επί του παρόντος, σύμφωνα με το Υπουργείο Εσωτερικών, υπάρχουν αιτήσεις για την ένταξη 43 περισσότερων γλωσσών στο Όγδοο Πρόγραμμα του Συντάγματος. Αυτές είναι οι παρακάτω:
Παραπομπές
Κατηγορία:Γλώσσες της Ινδίας
Τέταρτος Ιερός Πόλεμος
Ο Τέταρτος Ιερός Πόλεμος ήταν ο τελευταίος από μια σειρά Ιερών Πολέμων που ονομάστηκαν έτσι γιατί στόχος τους ήταν ο έλεγχος του ιερού και του Μαντείου των Δελφών από συγκεκριμένες πολιτικές δυνάμεις του ελληνικού κόσμου. Στον πόλεμο αυτό ενεπλάκη ο Φίλιππος Β΄ της Μακεδονίας, ο οποίος κατόρθωσε έτσι να αναμιχθεί σε στρατιωτικές επιχειρήσεις στην κεντρική Ελλάδα και τελικά να κατισχύσει έναντι των συνασπισμένων Ελλήνων στη Μάχη της Χαιρώνειας (338 π.Χ.).
Η αφορμή του πολέμου
Όταν ανοικοδομήθηκε το Ιερό του Απόλλωνα μετά τον Τρίτο Ιερό Πόλεμο, οι Αθηναίοι έστησαν πάλι το ανάθημα που είχαν ανεγείρει μετά τους Περσικούς πολέμους, στο οποίο κατηγορούσαν τους Θηβαίους για μηδισμό. Οι Λοκροί της Άμφισσας, παρακινημένοι από «φιλιππίζοντες» Θηβαίους, κατά τη διάρκεια του Αμφικτυονικού Συνεδρίου του 340 (ή 339) π.Χ. κατέθεσαν πρόταση καταδίκης των Αθηναίων σε πρόστιμο 50 ταλάντων με το αιτιολογικό ότι η αναστήλωση του αναθήματος σε περίοδο που οι Δελφοί κατέχονταν από τους Φωκείς αποτελούσε ασέβεια. Οι Αθηναίοι δια στόματος του Αισχίνη, που ανέσυρε έναν παλιό κανονισμό της Πυλαίας, απέδειξαν ότι αντίθετα οι Αμφισσαίοι ήταν αυτοί που έπρεπε να κατηγορηθούν για ασέβεια, γιατί καταπάτησαν τα ιερά κτήματα των Δελφών, που όφειλαν να μένουν ακαλλιέργητα. Το αμφικτυονικό συμβούλιο αποφάσισε να συνέλθει ξανά μετά από κάποιους μήνες.
Αντώνιος Κριεζής
Ο Αντώνιος Κριεζής (1796 - 1 Απριλίου 1865) ήταν Έλληνας αγωνιστής κατά την Ελληνική Επανάσταση του 1821 και αργότερα δύο φορές πρωθυπουργός της Ελλάδας.
Τέταρτος Ιερός Πόλεμος
Γεγονότα
Το αμφικτυονικό συνέδριο συνήλθε τελικά τον Ιούνιο του 339 π.Χ. Οι Αμφισσείς κρίθηκαν ένοχοι. Οι Αμφισσείς όμως κατάφεραν πρόσκαιρα να αποφύγουν την τιμωρία, υποσχόμενοι να βρουν αυτούς που είχαν καταπατήσει τα κτήματα και να τους επιβάλουν ποινές. Πράγματι, προέβησαν σε εκτοπίσεις των ιερόσυλων πολιτών. Η ενέργεια των Θηβαίων, όμως, να καταλάβουν τη Νίκαια, πόλη των προγόνων τους, που ο Φίλιππος είχε παραχωρήσει στους Θεσσαλούς, έκανε τους Αμφισσείς να αποφασίσουν να ανακαλέσουν τους εξόριστους, θεωρώντας πως το Βοιωτικό κοινό θα παρενέβαινε υπέρ τους. Τότε η Αμφικτυονία ανέθεσε στον Φίλιππο Β΄ να ηγηθεί εκστρατείας εναντίον των Αμφισσαίων. Με ένα στρατηγικό τέχνασμα παρέκαμψε τις Θερμοπύλες και εισέβαλε στη Φωκίδα, εγκαθιστώντας το στρατηγείο του στην Ελάτεια. Στη συνέχεια προσπάθησε να προσεταιριστεί τις φωκικές πόλεις, προτείνοντας μάλιστα να πληρώσει ο ίδιος το πρόστιμο που τους είχε επιβάλει η αμφικτυονία. Έπειτα προσπάθησε να κάνει το ίδιο και με τους Θηβαίους. Οι απεσταλμένοι του όμως έφτασαν στη Θήβα ταυτόχρονα με την πρεσβεία των Αθηναίων, της οποίας ηγείτο ο ίδιος ο Δημοσθένης. Ο Αθηναίος ρήτορας πρόσφερε στους Θηβαίους την αρχιστρατηγία στον πόλεμο, παράλληλα με άλλες στρατηγικές και εδαφικές παραχωρήσεις.
Αντώνιος Κριεζής
Βιογραφία
Προερχόταν από οικογένεια της Ύδρας και γεννήθηκε στην Τροιζήνα το 1796. Στα 15 του αιχμαλωτίστηκε μαζί με τον αδερφό του Ιωάννη από Αλγερινούς πειρατές, έγινε σκλάβος για τρία χρόνια και κατόπιν επέστρεψε στην Ύδρα.
Τέταρτος Ιερός Πόλεμος
Ο χειμερινός πόλεμος
Παρά το προχωρημένο φθινόπωρο, η σύγκρουση δεν μπορούσε να καθυστερήσει. Στη Βοιωτία και την Αθήνα επιστρατεύθηκαν όλοι οι αξιόμαχοι πολίτες καθώς και περίπου δέκα χιλιάδες μισθοφόροι. Ένα τμήμα του εκστρατευτικού σώματος των Αθηναίων κατέλαβε τους Παραποτάμιους, ένα πέρασμα κοντά στην Ελάτεια, ενώ ένα άλλο μετέβη στην περιοχή της σημερινής Γραβιάς. Ο χειμώνας πέρασε με διαρκείς αψιμαχίες. Ο Φίλιππος φαινόταν να αποφεύγει την κατά μέτωπον επίθεση, γιατί ο στρατός του ήταν κουρασμένος από τη Σκυθική Εκστρατεία. Τον Ιούνιο όμως ο Φίλιππος ήταν πια έτοιμος να περάσει στην αντεπίθεση. Στόχος του ήταν η κατάληψη της Άμφισσας. Για να την πετύχει χρησιμοποίησε ένα τέχνασμα: άφησε τους αντιπάλους να πιστέψουν ότι εγκαταλείπει την εκστρατεία στην κεντρική Ελλάδα. Οι επικεφαλής των μισθοφόρων πίστεψαν τα νέα που τους έδωσε ένας αιχμάλωτος αγγελιοφόρος και αποσύρθηκαν. Τότε ο Φίλιππος, σε μια επιχείρηση-αστραπή, εισέβαλε στη Φωκίδα, κατέλαβε την Άμφισσα και κατευθύνθηκε στη Ναύπακτο, από όπου ο Φίλιππος έστειλε ένα μέρος του στρατού του εναντίον των Δελφών. Οι συνασπισμένοι Αθηναίοι και Βοιωτοί αποφάσισαν να τον αντιμετωπίσουν στη Χαιρώνεια, γεγονός που οδήγησε στην καταστροφική για αυτούς μάχη της Χαιρώνειας και στην οριστική επικράτηση του Φιλίππου στη νότια Ελλάδα.
Αντώνιος Κριεζής
Βιογραφία
Μετά το ξέσπασμα την Επανάστασης του 1821 και με προτροπή του Λάζαρου Κουντουριώτη εκτόπισε τον Αντώνιο Οικονόμου στο Κρανίδι, επειδή είχε καταλάβει την εξουσία πραξικοπηματικά. Πήρε μέρος στις ναυτικές επιχειρήσεις στη Σάμο (Ιούλιος 1821) και στη ναυμαχία των Σπετσών (8 Σεπτεμβρίου 1822). Συμμετείχε το 1825 μαζί με τον Κανάρη στο εγχείρημα για την πυρπόληση του αιγυπτιακού στόλου μέσα στο λιμάνι της Αλεξάνδρειας.
Τέταρτος Ιερός Πόλεμος
Βιβλιογραφία
Κατηγορία:Ιεροί πόλεμοι
Αντώνιος Κριεζής
Βιογραφία
Το 1828 ο Καποδίστριας τον διόρισε μοίραρχο του στόλου και το 1829 συνετέλεσε στην παράδοση των Τούρκων της Βόνιτσας.
Επί Όθωνος προβιβάστηκε σε αντιναύαρχο (ο πρώτος του ελληνικού ναυτικού με αυτό το βαθμό) και ονομάστηκε Αυλάρχης. Το 1836 έγινε υπουργός των Ναυτικών στην Κυβέρνηση Άρμανσπεργκ. Χρημάτισε επίσης υπουργός επί των Ναυτικών στη βραχύβια Κυβέρνηση Αλέξανδρου Μαυροκορδάτου του 1841. Στις 12 Δεκεμβρίου 1849 διαδέχτηκε τον Κανάρη στην πρωθυπουργία, έως τις 16 Μαΐου 1854, σχηματίζοντας την Κυβέρνηση Κριεζή του 1849.
Επί βασιλιά Γεωργίου Α΄ ονομάστηκε επίτιμος υπασπιστής, σύμβουλος επί Ναυτικών Θεμάτων και υποναύαρχος (ήταν ο πρώτος στην Ελλάδα που έφτασε μέχρι αυτό το βαθμό ).
Πέθανε στην Αθήνα την 1η Απριλίου 1865. Ήταν παντρεμένος με την Κυριακούλα Βούλγαρη, κόρη του Γεωργίου Βούλγαρη.
Παραπομπές
Κατηγορία:Αγωνιστές του 1821 Κατηγορία:Πρωθυπουργοί της Ελλάδας Κατηγορία:Έλληνες αξιωματικοί του Πολεμικού Ναυτικού Κατηγορία:Έλληνες υπουργοί Ναυτικών Αντωνιος Κατηγορία:Αρβανίτες
Γκάγκρα
Η πόλη σήμερα έχει πληθυσμό 80.000 κατοίκων και καλύπτει έκταση 772,5 τετρ. χλμ. Η πόλη προστατεύεται από τους βόρειους ανέμους χάρη στην παρουσία ψηλών βουνών, σε μερικά από τα οποία το χιόνι λιώνει μόνο κατά τον Ιούλιο. Ιστορικά, ανάμεσα στους δύο ποταμούς της περιοχής, τον Μπζίφι (Bziphi) και τον Πσου (Psou) τοποθετείται η αρχαία Κολχίδα.
Ιστορία
Η πόλη ιδρύθηκε ως ελληνική αποικία στο βασίλειο της Κολχίδας, με το όνομα Τριγλίτη, κατοικημένη από Έλληνες. Η Κολχίδα ήρθε υπό τον έλεγχο του βασιλείου του Πόντου τον 1ο αιώνα π.Χ., προτού απορροφηθεί από τη Ρωμαϊκή Αυτοκρατορία, η οποία μετονόμασε την πόλη ως Νίτικα. Η γεωγραφική της θέση οδήγησε τους Ρωμαίους να οχυρώσουν την πόλη, η οποία δεχόταν επανειλημμένα επιθέσεις από τους Γότθους και άλλους εισβολείς. Μετά την πτώση της Ρώμης, ο διάδοχός της, η Βυζαντινή Αυτοκρατορία, πήρε τον έλεγχο της πόλης και ολόκληρης της Κολχίδας. Έγινε ένας σημαντικός εμπορικός οικισμός, στον οποίο κυριαρχούσαν Γενουάτες και Βενετοί έμποροι, οι οποίοι διαπραγματεύονταν τις κύριες εξαγωγές της πόλης - ξύλο, μέλι, κερί και σκλάβοι. Το όνομα «Γκάγκρα» εμφανίστηκε για πρώτη φορά σε χάρτη το 1308, σε χάρτη δηλαδή του Καυκάσου που φτιάχτηκε από τον ιταλό Πιέτρο Βισκόντι, και βρίσκεται τώρα στη Βιβλιοθήκη του Αγίου Μάρκου στη Βενετία.
Εξωτερικοί σύνδεσμοι
Κατηγορία:Αμπχαζία Κατηγορία:Πόλεις της Γεωργίας
Θρεονίνη
Η θρεονίνη ή 2-αμινο-3-υδροξυβουτανοϊκό οξύ (σύντμηση Thr ή Τ) είναι ένα α-αμινοξύ με συντακτικό τύπο HO2CCH(NH2)CH(OH)CH3. Η θρεονίνη είναι πρωτεϊνογόνο αμινοξύ και τα κωδικόνιά της στον γενετικό κώδικα είναι ACA, ACU, ACC και ACG. Ο ανθρώπινος οργανισμός δεν έχει τη δυνατότητα να βιοσυνθέσει θρεονίνη, γι' αυτό και πρέπει να την λαμβάνει έτοιμη από τις τροφές, είναι δηλαδή απαραίτητο αμινοξύ. Οι χημικές ιδιότητες της θρεονίνης καθορίζονται σε μεγάλο βαθμό από την παρουσία του υδροξυλίου, το οποίο καθιστά την πλευρική αλυσίδα πολική και ταυτόχρονα επιτρέπει μετα-μεταφραστικές τροποποιήσεις του αμινοξέος όπως γλυκοζυλίωση και φωσφορυλίωση. Η θρεονίνη, όπως και η σερίνη, είναι υδρόφιλο αμινοξύ και εντοπίζεται κυρίως στην περιφέρεια υδατοδιαλυτών πρωτεϊνών.
Ισομέρεια
Η θρεονίνη έχει δύο στερεογενή κέντρα στο μόριό της, τα άτομα άνθρακα στις θέσεις 2 και 3. Επομένως μπορεί να υπάρχει σε τέσσερα στερεοϊσομερή με τις διαμορφώσεις (2S,3R), (2R,3S), (2S,3S) και (2R,3R). Από τα τέσσερα ισομερή μόνο το (2S,3R) απαντάται συνήθως στη φύση και έχει βιολογική σημασία, επομένως η γενική χρήση της ονομασίας «θρεονίνη» είναι κατά κανόνα συνώνυμη του όρου (2S,3R)-2-αμινο-3-υδροξυβουτανοϊκό οξύ.
Διατροφή
Σε φυτά και μικροοργανισμούς η θρεονίνη βιοσυντίθεται μέσω μιας σειράς αντιδράσεων που ξεκινούν από το ασπαραγινικό οξύ. Για τον άνθρωπο όμως η θρεονίνη είναι απαραίτητο αμινοξύ, επομένως η μοναδική πηγή της είναι οι πρωτεϊνούχες φυτικές και ζωικές τροφές. Σύμφωνα με τον Παγκόσμιο Οργανισμό Υγείας η συνιστώμενη ημερήσια πρόσληψη θρεονίνης ανέρχεται σε 15 mg ανά kg σωματικού βάρους.
Στον οργανισμό η θρεονίνη καταβολίζεται προς γλυκίνη και ακεταλδεΰδη από το ένζυμο αλδολάση της θρεονίνης, το οποίο καταλύει τη διάσπαση του δεσμού C2-C3 στην L -θρεονίνη.
Πηγές
Κατηγορία:Πρωτεϊνικά αμινοξέα Κατηγορία:C4 Κατηγορία:Χειρομορφία (χημεία)
Γεώργιος Χατζημαρκάκης
Ο Γιώργος Χατζημαρκάκης (21 Απριλίου 1966, Ντούισμπουργκ Γερμανίας) είναι Έλληνας πολιτικός επιστήμων, πρώην ευρωβουλευτής της Γερμανίας. Στις 23 Ιανουαρίου 2014 ίδρυσε το ελληνικό πολιτικό κόμμα Έλληνες Ευρωπαίοι Πολίτες, για να πάρει μέρος στις Ελληνικές ευρωεκλογές του 2014. Από τις 5 Νοεμβρίου 2014, είναι Πρέσβυς εκ Προσωπικοτήτων της Ελληνικής Δημοκρατίας.
Οικογένεια
Η καταγωγή του είναι από την Ιεράπετρα της Κρήτης από την πλευρά του πατέρα του (μετανάστης), ενώ η μητέρα του είναι Γερμανίδα. Είναι παντρεμένος με την Χάικε Ρίτγκερς (Heike Rüttgers) και έχουν δύο κόρες, τη Δανάη-Λόρε-Μαρί και τη Μελίνα-Νικολέτα.
Σπουδές
Ο Γιώργος Χατζημαρκάκης σπούδασε γεωργία και πολιτικές επιστήμες στη Βόννη και την Οξφόρδη. Μιλά ελληνικά, γερμανικά, αγγλικά, γαλλικά και ιταλικά. Στο Πανεπιστήμιο της Βόννης πήρε διδακτορικό δίπλωμα το 2010, το οποίο του αφαιρέθηκε το 2011 λόγω λογοκλοπής.
Σταδιοδρομία
Είναι μέλος του Ευρωπαϊκού Κοινοβουλίου εκπροσωπώντας το κόμμα των Γερμανών Φιλελευθέρων (FDP) από το 2004. Έπειτα από την αλλαγή στα μέσα της θητείας στις αρχές του 2012, έγινε μέλος της Επιτροπής Εσωτερικής Αγοράς και Προστασίας των Καταναλωτών και αναπληρωματικό μέλος των Επιτροπών Ελέγχου του Προϋπολογισμού (CONT) και Αλιείας (PECH). Ο Χατζημαρκάκης προεδρεύει της αντιπροσωπείας του ΕΚ για τη Βόρεια Μακεδονία. Το 2012 έγινε μέλος της συντονιστικής επιτροπής του νεοϊδρυθέντος ελληνικού κόμματος Κοινωνία Αξιών.
Διετέλεσε Συντονιστής του ALDE στην Επιτροπή Ελέγχου του Προϋπολογισμού και, μεταξύ άλλων, Εισηγητής για την απαλλαγή της Επιτροπής 2009.
Σε εθνικό επίπεδο, ήταν μέλος του Συμβουλίου του FDP μέχρι τον Μάιο του 2011 και Γενικός Γραμματέας στην περιφέρειά του, το Σάαρλαντ, από το 2002 έως το 2010. Από το 2010 προεδρεύει του forum του προγράμματος του κόμματος για τη Δημογραφία και την Ένταξη, συζητώντας φιλελεύθερες ιδέες σε αυτό τον τομέα σε σχέση με το νέο πρόγραμμα του κόμματος από το 2013 και μετά.
Ο Χατζημαρκάκης είναι, επίσης, Αντιπρόεδρος της Παγκόσμιας Διακοινοβουλευτικής Ένωσης Ελληνισμού (WHIA) και Πρόεδρος του Ελληνογερμανικού Επιχειρηματικού Συνδέσμου (DHW).
Η οικονομική κρίση στην Ελλάδα
Σύμφωνα με τη γερμανική εφημερίδα "Bild" ο Γιώργος Χατζημαρκάκης κατέχει τον ρόλο του "'πρεσβευτή" της Ελλάδας στη Γερμανία. Μετά το ξέσπασμα της οικονομικής κρίσης και με την Ελλάδα να βρίσκεται στην επικαιρότητα όλου του πλανήτη, ο Χατζημαρκάκης στηρίζει έως και σήμερα την πατρίδα του, έναντι της σκληρής κριτικής που δέχεται κυρίως από την πλευρά της Γερμανίας. Η Ελλάδα χρειάζεται μια νέα εικόνα, υποστηρίζει ο Χατζημαρκάκης. Ο ίδιος πιστεύει πως το πιο σημαντικό είναι να παραμείνει η Ελλάδα στο ευρώ, τονίζοντας πως η έξοδος της Ελλάδας από τη ζώνη του ευρώ μπορεί να οδηγήσει αυτόματα στην κατάρρευση της Ευρωζώνης. Το τελευταίο διάστημα προσπαθεί να προστατέψει την Ελλάδα έναντι των σκληρών μέτρων λιτότητας που επιβάλει το ΔΝΤ, το όποιο ακλουθεί κατά τη γνώμη του λανθασμένη συνταγή.
Ο Χατζημαρκάκης έχει επανειλημμένως επικρίνει την τρόικα. Στις 29 Μαΐου 2012 μίλησε στην εκπομπή  "Münchner Runde", η οποία μεταδόθηκε από τη βαυαρική τηλεόραση της Γερμανίας, όπου εξέφρασε τις ανησυχίες του και προειδοποίησε πως τα μέτρα λιτότητας έχουν οδηγήσει τους Έλληνες πολίτες να βιώνουν συνθήκες μαζικής εξαθλίωσης, καθώς το 30% του πληθυσμού ζει πλέον κάτω ή στο όριο φτώχειας Το 2011 μάλιστα παρουσίασε ένα σχέδιο διάσωσης για την Ελλάδα, το λεγόμενο σχέδιο "Ηρακλής", προτείνοντας την εφαρμογή ενός σχεδίου υπό τη μορφή Σχεδίου Μάρσαλ της ΕΕ. Μέσω της δράσης του προσπαθεί να βοηθήσει και να συνεισφέρει στην ανάπτυξη της χώρας. Βασικός του στόχος είναι να προσελκύσει επενδυτές στην Ελλάδα, ώστε να επενδύσουν σε τομείς-κλειδιά όπως στον τουρισμό υγείας, στις ανανεώσιμες πηγές ενέργειας και στον τομέα της τεχνολογίας πληροφοριών.
Μεταξύ άλλων, καλεί την ανάγκη ίδρυσης μιας Επενδυτικής Τράπεζας, με σκοπό να προωθηθεί η δύναμη των μικρομεσαίων επιχειρήσεων, ιδίως αυτών που προέρχονται από τις νότιες χώρες της Ευρωπαϊκής Ένωσης.
Λογοκλοπή
Το 2000 ο Γιώργος Χατζημαρκάκης πήρε το διδακτορικό του από το Πανεπιστήμιο της Βόννης. Όμως το VroniPlag βρήκε μεγάλα ποσοστά λογοκλοπής στη διατριβή του. Έτσι στις 13 Ιουλίου 2011 το Πανεπιστήμιο της Βόννης ανακάλεσε τον τίτλο διδάκτορα του κ. Χατζημαρκάκη, αφού πιστοποιήθηκε ότι πάνω από το μισό κείμενο της διατριβής δεν είχε σωστές αναφορές (προϊόν λογοκλοπής). Τότε ο Γιώργος Χατζημαρκάκης έδειξε ως υπεύθυνους τους επιβλέποντές του, λέγοντας ότι από τότε ήξερε το πρόβλημα.
Εξωτερικοί σύνδεσμοι
Κατηγορία:Έλληνες ομογενείς πολιτικοί Κατηγορία:Γερμανοί πολιτικοί Κατηγορία:Ευρωβουλευτές της Γερμανίας
Στυλιανός Δερμιτζάκης
Ο Στυλιανός Δερμιτζάκης του Ιωάννη (9 Δεκεμβρίου 1913 - 3 Απριλίου 2015) ήταν Έλληνας δικηγόρος. Υπηρέτησε επί πολλά χρόνια ως Νομάρχης σε διάφορους νομούς της Ελλάδας, με τελευταίο τον νομό Πειραιώς.
Δικηγόρος
Γεννήθηκε στον συνοικισμό Δερμιτζιανά του χωριού Γρηγοριανά της Κοινότητας Σαρακίνας της Επαρχίας Σελίνου. Το 1935 ίδρυσε στα Χανιά δικηγορικό γραφείο με την επωνυμία "Δερμιτζάκης Στυλ & Συνεργ", το οποίο ανέλαβε ο γιος του Στέλιος το 1988.
Αποφοίτησε από τη Νομική Σχολή του Πανεπιστημίου των Αθηνών το 1939, όμως βάσει νομοθετικής διατάξεως της εποχής μπορούσε και ασκούσε το επάγγελμα του δικηγόρου από το Νοέμβριο 1934 (ως φοιτητής ακόμη) μέχρι και τον Μάιο του 1943 οπότε και ορκίστηκε, επισήμως πλέον, δικηγόρος στο   Πρωτοδικείο Χανίων. Εκεί δικηγορούσε ως το 1946, οπότε και διορίστηκε για πρώτη φορά ως Νομάρχης.
Αντιστασιακή δράση
Κατά τη διάρκεια του Β’ Παγκοσμίου Πολέμου υπήρξε Γενικός Γραμματέας της αντιστασιακής οργάνωσης ΕΟΚ – Παράρτημα Κρήτης καθώς και εκδότης του αντιστασιακού φυλλαδίου – εφημερίδας "Ελληνική Φωνή".
Πολιτική σταδιοδρομία
thumb|150px|Ο Στυλιανός Δερμιτζάκης με τον Κωνσταντίνο Καραμανλή στα Χανιά κατά την προεκλογική εκστρατεία στην οποία ο μετέπειτα νομάρχης πολιτεύτηκε με την ΕΡΕ (Οικογενειακό αρχείο Στέλιου Δερμιτζάκη). Κατά το χρονικό διάστημα Απριλίου 1949 – Φεβρουαρίου 1960 ασκούσε τη δικηγορία στο Πρωτοδικείο και Εφετείο Χανίων. Κατά την ίδια περίοδο υπήρξε πολιτευτής και αρχηγός των συνδυασμών του Νομού Χανίων με το Λαϊκό Κόμμα και κατόπιν με την ΕΡΕ.
Μετά τη συνταξιοδότησή του, το 1970, ως Νομάρχης, επανήλθε στη δικηγορία στις 20 Μαΐου 1970 μετατεθείς στο Πρωτοδικείο και Εφετείο Αθηνών την οποία άσκησε μέχρι το 1989 που συνταξιοδοτήθηκε.
Πέθανε στις 3 Απριλίου 2015, σε ηλικία 101 ετών.
Θητείες ως Νομάρχης
Η σταδιοδρομία του στις διάφορες Νομαρχίες της Ελληνικής Επικράτειας έχει ως εξής:
Οικογένεια
thumb|140px|Ο Στυλιανός Δερμιτζάκης σε ηλικία 100 ετών το 2013 (από το οικογενειακό αρχείο του Στέλιου Δερμιτζάκη). Ο Στυλιανός Ι. Δερμιτζάκης παντρεύτηκε τη Βασιλική Σκαμνάκη και απέκτησαν 3 γιους: τον Μανώλη γεννηθέντα το 1953, αεροναυπηγό, το Γιάννη, γεννηθέντα το 1955, επιχειρηματία και τον Στέλιο, γεννηθέντα το 1962, δικηγόρο.
Παραπομπές
Κατηγορία:Έλληνες δικηγόροι Κατηγορία:Νομάρχες Φθιώτιδας Κατηγορία:Νομάρχες Ρεθύμνου Κατηγορία:Νομάρχες Καρδίτσας Κατηγορία:Νομάρχες Κέρκυρας Κατηγορία:Νομάρχες Χαλκιδικής Κατηγορία:Νομάρχες Δράμας Κατηγορία:Νομάρχες Πειραιά Κατηγορία:Νομάρχες Λασιθίου Κατηγορία:Νομάρχες Πιερίας Κατηγορία:Νομάρχες Άρτας Κατηγορία:Υπεραιωνόβιοι
American Life
Το American Life είνα το ένατο στούντιο άλμπουμ της Αμερικανίδας τραγουδίστριας - τραγουδοποιού, Μαντόνα. Κυκλοφόρησε στις 21 Απριλίου 2003 από τη Maverick Records και την Warner Bros. Records. Στο άλμπουμ δουλεύουν η Μαντόνα με τον Mirwais Ahmadzaï και έχει πολλές αναφορές σε διάφορα σημεία της Αμερικάνικης κουλτούρας. Θεωρείται ως άλμπουμ με "αντίληψη", με επαναλαμβανόμενα θέματα για το Αμερικάνικο όνειρο κτλ, τα οποία απορρίπτουν τη φήμη της Μαντόνα με το hit της στα 80's Material Girl. Περιέχει ροκ και ηλεκτρονική μουσική καθώς και ακουστική σε πολλά κομμάτια.
Έλαβε μικτές κριτικές, προκάλεσε σύγχυση και οι κριτές τον αποκαλούν "δίσκος φτιαγμένος για τη Μαντόνα". Ήταν εμπορική επιτυχία φτάνοντας στο νούμερο ένα σε δεκατέσσερις χώρες, στην Αμερική έγινε πλατινένιος με πωλήσεις πάνω από 1 εκατομμύριο και 300.000 στο Ηνωμένο Βασίλειο. Έχει πουλήσει πάνω από 5.000.000 παγκοσμίως και ήταν υποψήφιο σε δύο κατηγορίες σατ Grammy το 2004.
Η Μαντόνα το προώθησε με μια μικρή συναυλία από τον Απρίλιο - Μάιο του 2003. Επίσης εμφανίζεται στα "MTV Video Music Awards" το 2003 μαζί με την Britney Spears, την Christina Aguilera και την Missy Elliott τραγουδώντας ένα medley των "Like a Virgin/Hollywood", κερδίζοντας πολύ δημοσιότητα και προκαλώντας μεγάλο σάλο και διαμάχη. Ξεκίνα την περιοδεία της "Re-Invention World Tour" η οποία ήταν η εμπορικότερη του 2004 με πωλήσεις πάνω από 125.000.000 δολάρια. Παράλληλα, βγάζει και ένα ντοκιμαντέρ για την περιοδεία της "I'm Going to Tell You a Secret".
Μουσική και Στίχοι
Το Slant Magazine δήλωσε ότι "Η Μαντόνα δεν είχε πρόθεση να κάνει ένα ποπ άλμπουμ. Το American Life είναι ένα folk άλμπουμ." Ο Greg Kot απ' το Chicago Tribune ονόμασε το άλμπουμ ως "ένα electro-folk άλμπουμ με ηλεκτρονικά beats και συνθετικά burps". Το American Life, το τραγούδι, ξεκινάει με τη Μαντόνα να ρωτάει "Am I gonna be a star, should I change my name". Οι στίχοι συνοδεύονται από ένα "punchy octave synth figure" και συγχρονίζεται με έναν ρυθμό drum and bass. Μέτα, η Μαντόνα τραγουδάει ραπ αναφερόμενη σε ανθρώπους που εργάζονται γι 'αυτήν π.χ. για μπάτλερς, νταντάδες, προσωπικούς γυμναστές κλπ. Το "Hollywood" αρχίζει με ήχους πουλιών να κελαηδάνε και μετά προστίθονται drums και πλήκτρα μέχρι ενός σημείου όπου η Μαντόνα τραγουδάει με τη συνοδεία μιας ακουστικής κιθάρας. Προς το τέλος η Μαντόνα ραπάρει επαναλαμβάνοντας τη φράση "Push the button". Στιχουργικά, όπως και το πρώτο κομμάτι, ασχολείται με την αμερικανική κουλτούρα και την απληστία με ιδιαίτερη έμφαση στο Χόλιγουντ, καθώς και σ' ένα κομμάτι των σταρς και τα απατηλά όνειρα.
Το επόμενο κομμάτι, "I'm So Stupid" διαθέτει μια εισαγωγή με ηλεκτρική κιθάρα που οδηγεί σε ένα μικρό τύμπανο ρυθμό. Στιχουργικά, το τραγούδι εκφράζει την απογοήτευση με τη Μαντόνα να τραγουδάει "I used to live in a fuzzy dream, It was just greed". Το τέταρτο κομμάτι "Profusion Love" ξεκινά ξανά με ακουστική κιθάρα. Φωνητικά, η γραμμή "I got you under my skin" επαναλαμβάνεται με την υποστήριξει μιας αντρικής φωνής να τραγουδάει "feel good". Στο "X-Static Process", έχει αμφιβολίες για τη σύγχρονη ζωή τραγουδώντας "Jesus Christ will you look at me, don't know who I'm supposed to be". Το "Mother and Father", αντικατοπτρίζει την παιδική ηλικία της Μαντόνα συμπεριλαμβανομένου του θανάτου της μητέρας της όταν ήταν πέντε χρονών, την αντίδραση του πατέρα της και την επίδραση στη σχέση τους.
Artwork και κυκλοφορία
Το 2003, η Μαντόνα είπε οτί είχε μια επαναστατική διάθεση, η οποία οδήγησε σε δημοσιογραφικές συζητήσεις για το τι "makeover" θα πραγματοποιηθεί σ'αυτήν. Άλλαξε την εικόνα της τελείως και έμοιαζε σαν έναν μαχητή, με κύρια έμπνευση τον Αργεντινό ηγέτη Che Guevara. Η φωτογράφηση για το άλμπουμ έγινε από τον φωτογράφο Craig McDean τον Ιανουάριο του 2003 στο Λος Άντζελες, και κόστισε $415.000. Ο McDean είχε ήδη συνεργαστεί με τη Μαντόνα για το εξώφυλλο του περιοδικού Vanity Fair τον Οκτώβριο του 2002.
Σε μια συνέντευξη με το Larry King τον Οκτώβριο του 2002, είπε ότι ήθελε να δώσει στο άλμπουμ εβραϊκό όνομα. Στη συνέχεια εξέτασε το "Ein Sof" (απεραντοσύνη - ατελεύτητο?), ως πιθανό τίτλο για το άλμπουμ. Ωστόσο, καθώς οι μήνες περνούσαν το άλμπουμ επικεντρώθηκε περισσότερο σχετικά με τη δυσκολία να ζήσει κάποιος μια "πνευματική" ζωή στη βιομηχανία του θεάματος, αποφάσισε να αλλάξει τον τίτλο σε "Hollywood". Όμως, δεν ήταν ικανοποιημένοι ούτε με αυτό το όνομα και οριστικοποιήθηκε ως "American Life".
Εμπορικότητα
Πήγε στο νούμερο ένα στα Billboard 200 chart με 241.000 πωλήσεις την πρώτη εβδομάδα του. Την επόμενη εβδομάδα έπεσε στο οκτώ με πωλήσεις 91.000. Μετά από λίγους μήνες έγινε πλατινένιο στην Αμερική με πωλήσεις 1.000.000. Ωστόσο, είναι το δεύτερο άλμπουμ της Μαντόνα με τις χαμηλότερες πωλήσεις πίσω απ' το MDNA. Στον Καναδά πήγε στο νούμερο ένα με 18.000 πωλήσεις. Μετά από έναν μήνα έγινε πλατινένιο και εκεί με πωλήσεις πάνω από 100.000. Στο Ηνωμένο Βασίλειο έφτασε στην κορυφή των τσαρτς με 65.013 πωλήσεις, οι οποίες ήταν λιγότερες απ' τό Music το 2000 που είχε πουλήσει 151.891 την πρώτη εβδομάδα. Τον Ιούλιο του 2008 είχε πουλήσει 335.115 αντίτυπα και πιστοποιήθηκε ως πλατινένιο. Στις ευρωπαϊκές χώρες, το άλμπουμ έφτασε στην κορυφή των charts στην Αυστρία, το Βέλγιο (Φλάνδρα), το Βέλγιο (Βαλλονία), τη Δανία, τη Γαλλία, την Ιταλία, τη Νορβηγία, τη Σουηδία και την Ελβετία. Το άλμπουμ επίσης, πιστοποιήθηκε πλατινένιο σε χώρες όπως η Γαλλία, η Ρωσία και η Ελβετία, και χρυσό στη Βραζιλία, την Ελλάδα, και τις Κάτω Χώρες.
Στην Ιαπωνία πήγε στο τέσσερα και ξόδεψε δεκατρείς βδομάδες στο τσαρτ, ώσπου πιστοποιήθηκε ως χρυσό με 100.000 πωλήσεις. Στην Αυστραλία μέχρι το τρία. Παρ' όλα αυτά έγινε πλατινένιο με 70.000 πωλήσεις. Συνολικά, ήταν το 32ο άλμπουμ με τις μεγαλύτερες πωλήσεις το 2003 και μέχρι σήμερα έχει πουλήσει πάνω από 5.000.000 αντίτυπα.
Singles
Το "Die Another Day" κυκλοφόρησε ως σινγλ για την εικοστή ταινία του James Bond. Αργότερα, προστέθηκε στο album. Έφτασε στο νούμερο οχτώ στις ΗΠΑ και το τρία στο Ηνωμένο Βασίλειο. . Το κόστος παραγωγής του βίντεο πέρασε τα 6.000.000 δολάρια κάνοντας το δεύτερο πιο ακριβό βίντεο κλιπ όλων των εποχών πίσω από τον Michael Jackson - Scream. Το ομώνυμο τραγούδι American Life κυκλοφόρησε ως πρώτο σινγλ στις 8 Απριλίου το 2003 στην Αμερική και στις 14 στην Ευρώπη. Υπάρχουν δύο μουσικά βίντεο, στο πρώτο είναι σ'έναν διάδρομο μόδας με θέμα τον πόλεμο. Στο τέλος, εμφανίζεται ο τότε πρόεδρος των ΗΠΑ, George W. Bush. Κατηγορήθηκε ως αντιπατριωτικό και η Μαντόνα το απέσυρε. Αργότερα, γύρισε ένα δεύτερο βίντεο όπου δείχνει τη Μαντόνα με στρατιωτική ενδυμασία να τραγουδάει μπροστά από διάφορες σημαίες του κόσμου. Την πρώτη εβδομάδα πήγε στο ενενήντα στο Billboard Hot 100 και την επόμενη στο τριάντα επτά.
Προώθηση
Για την προώθηση του άλμπουμ της η Μαντόνα ξεκίνησε την παγκόσμια περιοδεία της Re-Invention World Tour με έσοδα πάνω από 125.000.000 δολάρια. Το 2004 κέρδισε το βραβείο "Top Tour" στα Billboard Touring Awards. Επίσης, στις 27 Αυγούστου του 2003, άνοιξε τα MTV Video Music Awards εκτελώντας ένα μίντλεϊ των "Like a Virgin" και "Hollywood", με την Britney Spears και την Christina Aguilera και προς στο τέλος εμφανίζεται και η Missy Elliott. Η Μαντονα αντάλλαξε φιλί με την Britney και την Christina κάνοντας τους πάντες να ασχολούνται με αυτό εκείνη τη στιγμή. Το φιλί θεωρήθηκε ως η πιο αξιοσημείωτη εμφάνιση στα MTV. Τέλος, συνεργάστηκε με τον Steven Klein για τη δημιουργία ενός project: X-STaTIC PRO=CeSS.
Παραπομπές
Κατηγορία:Δισκογραφία της Μαντόνα Κατηγορία:Άλμπουμ του 2003 Κατηγορία:Άλμπουμ της Μαντόνα
Ουραλικό Κρατικό Πανεπιστήμιο
Το Ουραλικό Κρατικό Πανεπιστήμιο (Ρωσικά: Уральский государственный университет им. А. М. Горького - συχνά αναγραφόμενο και ως USU), το οποίο πήρε το όνομά του από τον ιδρυτή του, Αλεξέι Μαξίμ Γκόρκι, βρίσκεται στην πόλη Γεκατερίνμπουργκ, στο Όμπλαστ του Σβερντλόφσκ της Ρωσικής Ομοσπονδίας. Ιδρύθηκε το 1920 και ήταν αποκλειστικά εκπαιδευτικό ίδρυμα αποτελούμενο από αρκετά ινστιτούτα (εκπαιδευτικά και επιστημονικά τμήματα), τα οποία μετέπειτα έγιναν ανεξάρτητα πανεπιστήμια και σχολές.
Ιδρυμένο ως Πανεπιστήμιο το 1936, πήρε το όνομά του από έναν από τους ιδρυτές του, τον Ρώσο συγγραφέα Μαξίμ Γκόρκι. Είναι το δεύτερο παλαιότερο Πανεπιστήμιο στην περιοχή των Μεσαίων Ουραλίων (με το παλαιότερο να είναι το Ουραλικό Κρατικό Μεταλλευτικό Πανεπιστήμιο) και ένα από τα πιο εκλεκτά πανεπιστήμια της Ρωσίας. Προσφέρει εκπαίδευση σε δεκάδες επιστημονικά και εκπαιδευτικά πεδία, συμπεριλαμβανομένων 53 μεταπτυχιακών προγραμμάτων.
Το 2007, ο Ντμίτρι Μπάγκροφ εκλέχθηκε ως ο καινούργιος πρύτανης του πανεπιστημίου, ενώ ο προκάτοχός του, Βλαντίμιρ Τρετάκοφ, ανέλαβε το γραφείου του προέδρου, εκπροσωπώντας το Πανεπιστήμιο σε διεθνείς υποθέσεις.
Το USU είναι οργανωμένο σε 95 έδρες και 14 τμήματα, τα οποία είναι Βιολογία, Δημοσιογραφία, Πολιτισμός & Τέχνες, Ιστορία, Μαθηματικά και Μηχανική, Πολιτική και Κοινωνιολογία, Ψυχολογία, Φυσική, Φιλολογία, Φιλοσοφία, Δημόσιες Σχέσεις, Χημεία, Εξωτερικές Υποθέσεις και Οικονομικά. Ανάμεσα στο προσωπικό του Πανεπιστημίου, υπάρχουν 18 ακαδημαϊκοί της Ρωσικής Ακαδημίας Επιστημών.
Το Πανεπιστήμιο διαθέτει επίσης ένα Λύκειο, το Ιταλικό Κολλέγιο Λεονάρντο, ένα Ινστιτούτο Φυσικής και Εφαρμοσμένων Μαθηματικών, ένα Διαπεριφερειακό Ινστιτούτο Κοινωνικών Επιστημών, το Ρωσοαμερικανικό Ινστιτούτο Οικονομίας και Επιχειρήσεων, το Ινστιτούτο Διοίκησης και Επιχειρηματικότητας, ένα κέντρο εξ αποστάσεως εκπαίδευσης, Ρωσικό Ινστιτούτο Πολιτισμού, ένα παρατηρητήριο, έναν βοτανικό κήπο, μια επιστημονική βιβλιοθήκη με περισσότερους από 1.200.000 τόμους, έναν εκδοτικό οίκο, αρκετά μουσεία, μια ειδική έδρα για τα ρωσικά ως ξένη γλώσσα και ένα εργαστήριο ηλεκτρονικής εκμάθησης (e-learning) ξένων γλωσσών, ενώ προσφέρει επαναληπτικά μαθήματα και Ινστιτούτα για περαιτέρω εκπαίδευση και κατάρτιση.
Από το 2010, το Πανεπιστήμιο έχει συγχωνευθεί με το Ουραλικό Κρατικό Πολυτεχνείο και μαζί αποτελούν το Ουραλικό Ομοσπονδιακό Πανεπιστήμιο Μπορίς Γιέλτσιν.
Επιστημονικές σχολές
Οι σημαντικότερες επιστημονικές σχολές που δημιουργήθηκαν στο Ουραλικό Κρατικό Πανεπιστήμιο είναι:
Κατάταξη
Το USU κατατάχθηκε 25ο ανάμεσα στα κορυφαία πανεπιστήμια του ρωσικού Υπουργείου Παιδείας για το 2004. Για το 2011, σύμφωνα με την κατάταξη Webometrics, η οποία βασίζεται στον όγκο της διαδιακτυακής παρουσίας και στον αριθμό των δημοσιεύσεων στο διαδίκτυο, το USU κατέλαβε την 9η θέση ανάμεσα στα πανεπιστήμια της Ρωσίας.
Έμβλημα
Η θέση και το σύνολο των συμβόλων στο έμβλημα του Πανεπιστημίου εγκρίθηκαν επίσημα στις 24 Απριλίου 2008.
Το κέντρο του εμβλήματος αντιπροσωπεύει τον σταυρό της Αγίας Αικατερίνης της Αλεξάνδρειας, της προστάτιδας του Γεκατερίνμπουργκ, ο οποίος είναι ο κοίλος σταυρός τεσσάρων κομματιών. Τα καρφιά, τα οποία σχηματίζουν τον σταυρό, αναφέρονται σε ακόμα ένα σύμβολο – τη ράβδο των Αιγύπτιων ιερέων, των φυλάκων της ιερής γνώσης. Αυτή η ράβδος αποκαλείται επίσης ράβδος του Αγίου Αντωνίου του Μέγα, η οποία συμβολίζει την αναζήτηση και την επίτευξη της αλήθειας. Ένα ηλιακό σύμβολο – ένας οδοντωτός τρόχος, συμβολίζει τον ήλιο και το φως της γνώσης. Ταυτόχρονα, ο τροχός και ο σταυρός είναι χαρακτηριστικά της Αγίας Αικατερίνης, η οποία, σύμφωνα με τον μύθο, καταδικάστηκε στον τροχό των βασανιστηρίων.
Τα τρία βιβλία συμβολίζουν την ενότητα φυσικών, των τυπικών και των ανθρωπιστικών επιστημών και αναφέρονται στο ρητό του Πανεπιστημίου: «Να φυλάγεσαι από τον άνθρωπο του ενός βιβλίου» του Θωμά Ακινάτη.
Εξωτερικοί σύνδεσμοι
Κατηγορία:Πανεπιστήμια στη Ρωσία